Številka: 1006-1/IG

Datum: 10.08.2018

**OBJAVA PROSTEGA DELOVNEGA MESTA**

Na podlagi 25. člena Zakona o delovnih razmerjih (ZDR-1; Uradni list RS, št. 21/2013) Zavod Republike Slovenije za blagovne rezerve objavlja javni razpis za zasedbo **prostega delovnega mesta**

**»SKLADIŠČNIK V«.**

V besedilu uporabljeni izrazi napisani v moški slovnični obliki, so uporabljeni kot nevtralni za ženske in moške.

1. Delodajalec, pri katerem bo izbrani kandidat opravljal delo:

ZAVOD REPUBLIKE SLOVENIJE ZA BLAGOVNE REZERVE, Dunajska cesta 106, 1000 Ljubljana

2. Navedba delovnega mesta: Skladiščnik V.

3. Delovno razmerje bo sklenjeno za nedoločen čas (s 3-mesečnim poskusnim delom).

4. Pogoji za zasedbo delovnega mesta:

- **najmanj 6 mesecev delovnih izkušenj,**

**- najmanj srednja strokovna ali srednja splošna izobrazba.**

5. Vsebina prijave:

- izjava kandidata o izpolnjevanju pogojev glede zahtevane izobrazbe, iz katere morajo biti razvidni stopnja in smer izobrazbe, leto in ustanova, na kateri je bila izobrazba pridobljena;

- opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj;

- pisna privolitev kandidata, da za namen tega postopka zaposlitve Zavodu Republike Slovenije za blagovne dovoljuje pridobitev podatkov iz uradnih evidenc.

Zaželeno je, da prijava vsebuje tudi kratek življenjepis in da kandidat v njej poleg formalne izobrazbe navede tudi druga znanja in veščine, ki jih je pridobil.

6. Opis dela:

* izstavljanje in dokumentiranje skladiščnih dokumentov,
* vodenje evidenc o stanju zalog v skladišču,
* nadomeščanje vodje skladišča v času njegove odsotnosti,
* vzdrževalna dela v skladišču.

Neugodni pogoji dela:

* fizični napor je povečan,
* delo v neugodnih vremenskih pogojih,
* delo na višini.

8. Kraj opravljanja dela:

Izbrani kandidat bo delo opravljal na **lokaciji Skladišče Zalog, Zaloška cesta 208, 1000 Ljubljana.**

9. Kandidati vložijo prijavo v pisni obliki. Prijava se pošlje v zaprti ovojnici z označbo »javni razpis za prosto delovno mesto skladiščnik V«.

10. Osnovna plača delovnega mesta je določena na podlagi 17. plačnega razreda po plačni lestvici, ki velja za javni sektor in trenutno znaša 824,84 EUR bruto.

Prijavo je treba poslati v roku **do 21.08.2018** na naslov:

ZAVOD REPUBLIKE SLOVENIJE ZA BLAGOVNE REZERVE. Dunajska cesta 106, 1000 Ljubljana. O izbiri bodo kandidati obveščeni najkasneje v roku 15 dni po opravljeni izbiri. Obravnavane bodo samo popolne prijave.

9. Dodatne informacije v zvezi s tem razpisnim postopkom posreduje g. Ivan GALE, tel. 01/58-97- 338 ali na ivan.gale@dbr.si.

ZAVOD REPUBLIKE SLOVENIJE

ZA BLAGOVNE REZERVE

Anton ZAKRAJŠEK, l.r.

direktor